# **DECIZIA ETAPEI DE ÎNCADRARE**

## Nr. 00 din 00.00.2019

Proiect

Ca urmare a solicitării de emitere a acordului de mediu adresate de **Szoboszlai Attila**, cu sediul în județul Sălaj, comuna Camăr, satul Camăr, nr. 499, înregistrată la APM Salaj cu nr. 2475/28.03.2019, în baza:

* în baza **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 13.05.2019, că proiectul: ***Anexe gospodărești ale exploatației agricole (adăpost utilaje procesare vin și spații pentru cazare temporară pe timpul campaniilor agricole)***, propus a fi amplasat în: județul Sălaj, comuna Carastelec, satul Carastelec, tarlaua Elohago, nr. FN,

***nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă.***

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct. 10, lit. a);

**b) Caracteristicile proiectului:**

***b1) dimensiunea şi concepţia întregului proiect:*** Titularul proiectului dorește să construiască o clădire cu destinaţia anexă gospodărească pentru exploatația agricolă (vița de vie), pentru adăpostirea și depozitarea utilajelor și sculelor agricole necesare în viticultură, precum și pentru odihnă, pregătirea, servirea mesei și cazare temporară a lucrătorilor agricoli pe timpul campaniei agricole, pe terenul în suprafață de 3.840 mp.

Construcția va avea următorii parametrii:

Sconstruită - 360,00 mp

Sutilă - 494,18 mp

Slocuibilă - 79,31 mp

Sdesfăşurată = Sdesf. demisol+ Sdesf. parter + Sdesf. etaj+ Sdesf. terasă

Sdesfăşurată = 360,00 mp+107,00 mp+107,00 mp+107,00 mp = 681,00 mp

Sdesfăşurată = 681,00 mp

Construcția va cuprinde următoarele spații:

* la demisol la cota -3,50m, 2 spaţii cu utilaje procesare vin, 2 beciuri, 2 vestiare, 1 WC, 1 duș, o magazie pentru depozitarea unor scule și materiale, și o magazie pentru depozitarea altor materiale și obiecte necesare la procesarea vinului;
* la parter la cota ±0,00 m un spațiu pentru casa scării, un spațiu pentru recreere, un spațiu pentru servit masa, un spațiu pentru pregătit masa;
* la etaj la cota +3,25m un spațiu pentru casa scării, 2 spaţii de cazare temporară pentru odihnă, un spațiu pentru recreere, un grup sanitar și o magazie;
* peste etaj la cota +5,80m, va fi o terasă folosită pentru observarea plantației cu viță de vie din zonă, pe care o deține beneficiarul.

Accesul din exterior la demisol se realizează prin uși într-un canat și în două canate. Construcţia va avea urmatoarele funcţiuni:

La demisol, cota -3,50 m:

 - beci: S - 11,70 mp

 - beci: S - 81,00 mp

 - spațiu utilaje procesare vin: S - 61,00 mp

 - spațiu utilaje procesare vin: S - 61,18 mp

 - magazie scule și materiale: S - 83,50 mp

 - magazie: S - 4,00 mp

 - vestiar: S - 4,00 mp

 - vestiar: S - 6,98 mp

 - W.C.: S - 1,60 mp

 - duș : S - 1,60 mp

La parter, cota ±0,00:

 - spațiu pregătit masă: S - 19,14 mp

 - spațiu servit masă: S - 39,38 mp

 - spațiu recreere: S - 19,14 mp

 - casa scării: S - 12,20 mp

La etaj, cota +3,25:

 - casa scării: S - 12,20 mp

 - spațiu recreere: S - 19,14 mp

 - spațiu cazare temporară: S - 21,89 mp

 - spațiu cazare temporară: S - 19,14 mp

 - magazie: S - 9,30 mp

 - grup sanitar: S - 6,00 mp

La cota +5,80:

 - casa scării: S -12,20 mp

 - terasă: S - 92,16 mp

Toate încaperile sunt iluminate şi ventilate natural prin ferestrele de diferite dimensiuni prevăzute prin proiect.

**b2)** ***cumularea cu alte proiecte existente şi/sau aprobate:*** nu este cazul;

**b3)*utilizarea resurselor naturale, în special a solului, a terenurilor, a apei şi a biodiversităţii***: Pentru realizarea proiectului se va folosi energie electrică și apă. Titularul proiectului pentru toate aceste resurse se va racorda la rețeaua existentă în zonă.

Alimentarea cu energie termică:nu este cazul pe timpul călduros, dar anexa este prevăzută cu aeroterme pe curent electric, care poate asigura microclimatul. Apa caldă se va asigura de la un boiler pe curent electric.

Apele uzate se vor colecta într-un bazin vidanjabil de 00 mc, ce se va vidanja periodic de către o firmă specializată.

**b4)** ***cantitatea şi tipurile de deşeuri generate/gestionate:*** Gestionarea deșeurilor, atât pe timpul execuției cât și în perioada de funcționare se va realiza conform Legii nr. 211/2011(r1) privind regimul deşeurilor, cu modificările ulterioare.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

**b5)** ***poluarea şi alte efecte negative:*** se vor respecta limitele prevăzute de normele în vigoare.**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:*** .

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.Se vor respecta în totalitate lucrările necesare organizării de șantier.

**c). Amplasarea proiectelor:**

**c1)** ***utilizarea actuală şi aprobată a terenurilor:*** conform certificatului de urbanism nr. 1 din 15.01.2019 emis de Primaria Comunei Carastelec, construcţia proiectată se amplasează pe un teren liber, terenul fiind situat în extravilanul localității Carastelec, tarlaua “Elohago”, FN, judeţul Sălaj şi este proprietatea beneficiarului Szoboszlai Attila, cu domiciliul în loc. Camăr, nr. 499, com. Camăr, conform extrasului de carte funciară nr. 50348. Folosința actuală: arabil. Destinația stabilită prin PUG: teren extravilan cu posibilitatea construirii anexe de exploatație agricolă. Vecinătățile obiectivului studiat sunt: amplasamentul se învecinează la nord la distanța min. de 109,02 m cu limita UAT Camăr, la sud la distanța max. de 14,96 m un drum de interes local de unde se realizează accesul, la vest la o distanță de min. 0,80 m cu terenul primăriei și la est la 10,17 m o proprietate întăbulată cu nr. Cad. 50347 pe numele Szoboszlai Attila.

**c2) *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** nu este cazul. Resursele naturale, inclusiv solul, terenurile, apa şi biodiversitatea din zonă și din subteranul acesteia nu sunt limitate sau nu au disponibilitate redusă în zona analizată, astfel *prin realizarea proiectului impactul va fi nesemnificativ**asupra**utilizării resurselor naturale.*

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d). Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie.

 d2) natura impactului: - nu este cazul;

 d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

 d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: *nu este cazul;*

 d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

***Caracteristicile proiectului şi/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

cons. Hajnalka Mate - György